open-index/open-wikipedia-markdown huggingface dataset:
Marja-aronia

**Marja-aronia** (*Aronia mitschurinii*) on yksi aronioiden sukuun kuuluvista pensaista, jota viljellään syötävien marjojensa takia. Marja-aronian tieteellinen nimi tulee venäläiseltä kasvitieteilijältä Ivan Mitšurinilta, joka teki 1900-luvun alussa laajoja risteytyskokeita kehittääkseen uusia hyötykasveja. Sen jalostustyön pohjana olivat Pohjois-Amerikasta tuodut musta-aronian (*Aronia melanocarpa*) taimet. Ilmeisesti marja-aronia on hybridi, joka syntyi sukujenvälisessä risteytyksessä kotipihlajan kanssa. Siitä käytetään myös risteymään viittaavaa nimeä **marjapihlonia** (×*Sorbaronia mitschurinii*).

## Ulkonäkö ja koko

Marja-aronia kasvaa 1–3 metrin korkuiseksi. Pensas kukkii keväällä, ja kukat ovat valkoiset. Ne muistuttavat pihlajan kukkia, kasvavat 1,5–6 senttimetriä leveässä kertohuiskilossa, jossa on 2–25 kukkaa. Aronian lehdet ovat sahalaitaiset ja kiiltävät. Ne saavat syksyllä punaisen värin. Marjat ovat kiiltäviä ja tumman sinivioletteja tai lähes mustia. 

Laji voi olla vaikeaa erottaa koristearoniasta, mutta koska jälkimmäinen on nimensä mukaisesti ensisijaisesti koristepensas, niin sen marjat ovat pienempiä, eivätkä aivan yhtä hyviä.

## Viljely
Kasvupaikan suhteen lajilla ei ole suuria vaatimuksia. Parhaiten se kuitenkin tuottaa marjoja aurinkoisella paikalla runsasmultaisessa ja hyvin vettä läpäisevässä maassa. Savimaa sekä kuiva ja hiekkainen maa eivät ole hyviä paikkoja. Yhdestä pensaasta voi marjoja tulla jopa 8–10 kiloa. Marjasatoa lisää myös oksien leikkaus 5–7 vuoden välein, mutta leikkuuvuonna satoa ei tietenkään tule. Eniten satoa tulee 4–7-vuotiaista oksista.

Suomessa on kokeiltu marja-aronian kaupallista viljelyä, mutta kysyntä oli heikkoa. Vuonna 2013 aroniaa viljeltiin 56 tilalla. Vuonna 2021 tiloja oli 52 kpl.

Aronialle suotuisin kasvuilmasto vallitsee viileällä vyöhykkeellä, johon kuuluvat Pohjois-Eurooppa, Pohjois-Amerikka ja entiset Neuvostoliiton alueet. Se kestää koviakin pakkasia, mutta lumituhot voivat repiä oksia.

## Marjojen käyttö
Marjat soveltuvat hyvin esimerkiksi hilloihin ja hyytelöihin. Marja-aronian kanssa kannattaa käyttää myös muita marjoja. Aronia sisältääkin runsaasti voimakkaasti värjääviä antosyaniineja. Raa'an marjan maku on yleensä karvas ja makea tai hapan, mutta keittäminen tai pakastaminen vähentää marjan karvautta. Mehua ja mehunnpuristusjätettä käytetään elintarvikevärinä ja tekstiilien värjäämiseen.

Marjoissa on paljon C-vitamiinia (yhtä paljon kuin mustikassa) ja kaliumia. Siinä on myös paljon kuitua.

## Lähteet
Leptis Magna

**Leptis Magna** tai **Lepcis Magna** oli antiikin aikainen kaupunki Pohjois-Afrikassa nykyisen Libyan alueella, noin 130&nbsp;kilometrin päässä itään Tripolista. Foinikialaiset perustivat kaupungin noin vuonna 1100 eaa., ja se kuului Karthagolle vuoteen 146 eaa., kolmanteen puunilaissotaan asti. Kaupungista tuli virallisesti osa Rooman valtakuntaa vasta keisari Tiberiuksen aikana, kun siitä tuli osa African provinssia.

Leptis Magnasta kotoisin olevasta Septimius Severuksesta tuli vuonna 193 Rooman keisari. Uusi keisari suosi vanhaa kotikaupunkiansa, ja pian siitä tuli yksi Afrikan tärkeimmistä kaupungeista, heti Karthagon ja Aleksandrian jälkeen. 200-luvun kriisin aikana kaupunki pääsi rappeutumaan, mutta koki lyhytaikaisen loistokauden Theodosius I:n aikana. Vandaalit valloittivat kaupungin 439 ja purkivat kaupungin muurit. Berberit ryöstivät vuonna 523 puolustuskyvyttömän kaupungin, ja Belisarius valtasi kaupungin Itä-Roomalle vuonna 534. Kaupungista tuli provinssin uusi pääkaupunki, mutta se ei koskaan toipunut berberien hyökkäyksestä. Bysanttilaiset luopuivat kaupungista 650-luvulla arabien hyökätessä, ja se hylättiin kokonaan asumattomaksi.

## Maailmanperintökohde
Leptis Magnan rauniot ovat Unescon maailmanperintökohde.

Kaupungissa on vanhoja piirtokirjoituksia sekä arkeologisia raunioita, jotka ovat säilyneet poikkeuksellisen hyvin. Niitä ovat teatteri sekä kylpylä, jonka metsästysfreskot ovat upeita. Kaupunkia on arkeologiselta arvoltaan verrattu Pompejiin.

## Lähteet

## Aiheesta muualla
Traumatologia

**Traumatologia** on lääketieteen ala, joka käsittelee tapaturmien seurauksena syntyneiden vammojen tutkimusta ja hoitoa kirurgisesta näkökulmasta. Traumatologia on usein päivystysluonteista työtä. Potilailla on yleensä onnettomuuden tai muun tapaturman johdosta syntyneitä vammoja tai niihin liittyviä tulehduksia. Tavallisia traumatologian alalla hoidettavia tapauksia ovat lonkan, nilkan, ranteen ja säären alueen murtumavammat, sekä muista esimerkiksi selkävammat, palovammat, monivammapotilaat ja nivel- ja luutulehdukset.

Alan nimi tulee kreikan kielen vammaa tai haavaa tarkoittavasta sanasta *trauma*.

Suomessa lääkäri voi erikoistua traumatologiaan **[[ortopedia ja traumatologia|ortopedian ja traumatologian]]** erikoisalalla. Erikoistuminen kestää kuusi vuotta.
Hakasalmen huvila

**Hakasalmen huvila** on Helsingissä Etu-Töölössä sijaitseva rakennushistoriallisesti arvokas rakennus. Se rakennettiin vuosina 1843–1846 prokuraattori, maaherra ja salaneuvos Carl Johan Walleenin perheelle kesäpaikaksi. Suunnittelijana toimi saksalaissyntyinen arkkitehti Ernst Lohrmann, joka suunnitteli rakennukselle sen uusklassisen tyylin. Englantilaisen puutarhan ympäröimän päärakennuksen vierustoille valmistui vuonna 1847 myös siipirakennukset.

Huvila sijaitsee Mannerheimintien varrella Kansallismuseota vastapäätä, Finlandia-talon vieressä. Alkujaan se sijaitsi jonkin matkaa kaupungin ulkopuolella, Töölönlahden rannalla, mutta 1800-luvun lopulla sen kohdalla ollut Töölönlahden eteläosa eli Kluuvinlahti vähitellen täytettiin, kun Töölön ratapihaa laajennettiin.

Vuonna 1896 Helsingin kaupunki osti huvilan Aurora Karamzinilta, Walleenin tytärpuolelta. Kaupunki kuitenkin salli Karamzinin asua huvilassa hänen kuolemaansa vuoteen 1902 asti. Vuosina 1906–1911 huvilan alakertaa asutti Valtion historiallinen museo, joka piti sitä näyttelytilana. Vuonna 1911 huvilaan muutti Helsingin kaupunginmuseo, joka toimii siellä edelleenkin, joskin sillä on nykyisin myös muita toimipaikkoja. Museo järjestää huvilassa vaihtuvia näyttelyitä. Vuoteen 1929 saakka huvilan ylimmässä kerroksessa oli myös Taideteollisuusyhdistyksen museon tiloja.

Rakennuksen edustamaa empire-ajan huvila-arkkitehtuuria on säilynyt Helsingissä vain muutamia harvoja esimerkkejä.

## Lähteet
* Hakasalmen huvila 

## Aiheesta muualla

* Hakasalmen huvila
Puerto Varas

**Puerto Varas** on noin 30&nbsp;000 asukkaan kaupunki eteläisessä Chilessä. Kaupunki on tunnettu saksalaisista perinteistään ja järvi- ja vuorinäköaloistaan.

Kaupunki perustettiin Llanquihue-järven rannalle vuonna 1854 Sinne saapui saksalaisia maahanmuuttajia 1800-luvun puolivälissä, monet heistä pakenivat vuoden 1848 vallankumousten seurauksia.

Puerto Varasin rannalta on näköalat Llanquihue-järvelle ja Osorno-tulivuorelle, sekä muille vuorille. Kaupunki sijaitsee vain kahdenkymmenen kilometrin päässä Puerto Monttista, suuresta satamakaupungista.

## Lähteet
Helios

**Helios** (, ) oli kreikkalaisessa mytologiassa auringon henkilöitymä. Homeros kutsui Heliosta usein epiteeteillä ”titaani” ja ”*hyperion*”. Helios oli titaanien Hyperionin ja Theian poika sekä kuun jumalattaren Selenen ja aamuruskon jumalattaren Eoksen veli. Kreikan kielessä Helios, Selene ja Eos merkitsevät yksinkertaisesti aurinkoa, kuuta ja aamuruskoa.

Helios oli kuviteltu komeaksi jumalaksi, jolla oli auringon korona kruununa, ajamassa vaunuilla yli taivaan. Homeros kuvaili niitä aurinkohärkien vetämiksi; myöhemmin Pindaros näki sen ”tulta rynnistävien ratsujen” vetämänä.  Rhodoksen kaupunkiin rakennettiin vuoden 305 eaa. taistelussa saadun puolustusvoiton kunniaksi valtava Heliosta esittävä pronssipatsas, Rhodoksen kolossi. 

Ajan kuluessa yhä useammat samaistivat hänet valonjumala Apolloniin. Vastine Heliokselle roomalaisessa mytologiassa oli Sol, jonka nimi yksinkertaisesti tarkoittaa aurinkoa latinaksi.

Tarun mukaan Herakles, vihoissaan auringon polttavalle kuumuudelle, ampui nuolen kohti vaunuillaan ajavaa Heliosta. Hänen onnekseen Helios oli kuitenkin hyvällä tuulella ja ihasteli sankarin rohkeutta ja jopa lainasi tälle suuren kultaisen juomakulhonsa; kulho ei kuitenkaan ollut juomista varten, vaan sillä auringon jumala purjehti öisin meren yli itään valjakkonsa kanssa voidakseen taas aamulla nousta ajamaan vaunuillansa taivaalle kohti länttä.

Samoihin vaunuihin liittyy myös tarina hänen pojastaan Faethonista, joka pyysi isältään auringonvaunuja ajettavakseen voidakseen todistaa olevansa auringon poika. Vaunut saatuaan hän ei kuitenkaan kyennyt ohjaamaan niitä, jolloin vaunut syöksyivät lähelle maata ja olivat polttaa kaiken tuhkaksi. Kertomuksen mukaan Faethonin syöksyessä maahan suurin osa Afrikasta muuttui autiomaaksi ja etiopialaisten iho paloi mustaksi. Jumalien kuninkaana toimiva Zeus pelasti maailman syöksemällä Fathonin salamaniskulla Eridanosjokeen. Fathonin sisaret, heliadit, muuttuivat häntä itkiessään poppeleiksi ja heidän kyyneleensä meripihkaksi.

Helioksella oli myös jumalaista karjaa, jota hänen tyttärensä Faethusa ja Lampetia paimensivat Thrinakian saarella. Odysseus poikkesi kotimatkallaan saarelle, ja kun miehistö varoituksista huolimatta teurasti pyhiä eläimiä, vaati Helios Zeusta kostamaan tämän tai hän menisi Haadekseen loistamaan kuolleille. Zeuksen oli pakko suostua vaatimukseen ja hän upotti Odysseuksen laivan salamallaan.

## Jälkeläiset

## Lähteet

## Aiheesta muualla
Freestylehiihdon maailmancup 2006–2007

**Freestylehiihdon maailmancup [[2006]]–[[2007]]** oli historiansa 28. maailmancup-kausi. Kauden aikana kilpailtiin sekä miesten että naisten maailmancupissa niin kumparelaskussa, parikumparelaskussa, hypyissä, skicrossissa että halfpipessa.

## Miehet
### Kalenteri

### Pisteet

## Naiset
### Kalenteri

### Pisteet
Howard Gardner

**Howard Gardner** (s. 11. heinäkuuta 1943 Scranton, Pennsylvania, Yhdysvallat) on yhdysvaltalainen psykologi ja yleisen älykkyyden ja älykkyysosamäärän kriitikko. 

Gardner on kehittänyt moniälykkyysteorian, jossa älykkyyttä pidetään seitsemänä erilaisena itsenäisenä kykynä (1. kielellinen, 2. matemaattis-looginen, 3. musiikillinen, 4. avaruudellinen ja visuaalinen, 5. liikunnallinen, 6. intrapsyykkinen sekä 7. interpsyykkinen älykkyys), joihin kulttuuri vaikuttaa. Tärkeiksi nousevat ne kyvyt, jotka kulloisessakin kulttuurissa ovat tärkeitä ja hyödyllisiä. Myöhemmin Gardner lisäsi kyseiseen listaan vielä kahdeksannen älykkyyden lajin.

Gardnerin juutalaiset vanhemmat pakenivat Saksasta 1938 Yhdysvaltoihin. Gardner aloitti opintonsa Harvard Collegessa 1961. Hän opiskeli historiaa, sosiologiaa ja psykologiaa sekä työskenteli opiskeluaikana  kehityspsykologiaa tutkivan psykologi Erik H. Eriksonin kanssa. Hän sai jatko-opiskelustipendin Britanniaan London School of Economicsiin, jossa hän vietti vuoden. Hän on työskennellyt pääosan urastaan Harvardin yliopistossa Cambridgessa lähellä Bostonia Massachusettsin osavaltiossa vaikkakin on kiertänyt ja opettanut laajalti maailmalla.

Teoksessaan *Truth, Beauty, and Goodness Reframed* (2011) Gardner käsittelee 2000-luvun keskustelukulttuuria, jonka rapistumisen syynä hän pitää postmodernismin ja internetin yhteisvaikutusta. Hänen mukaansa digitaaliset viestimet ovat muuttaneet ihmisten keskinäistä kanssakäymistä poistaessaan rajan ”naapurietiikan” ja ”roolietiikan” väliltä sekä luonut ”kaikki käy” -etiikan, jonka ainoa vastapooli on fanaattinen usko oman näkemyksen oikeutukseen.

## Teokset
*Howard Gardner: *Multiple intelligences: New horizons*. New York, NY: Basic Books, 2006. 
*
*
*Howard Gardner: *Frames of Mind: The theory of multiple intelligences*. New York: Basic Books. Tenth Anniversary Edition with new introduction, New York: Basic Books, 2011 edition.
*

## Lähteet
David Blunkett

**David Blunkett** (s. 6. kesäkuuta 1947) on brittiläinen työväenpuolueen poliitikko. Hän on ollut maansa parlamentin jäsen Sheffield Brightsiden vaalipiirin edustajana vuodesta 1987.

Blunkett on ollut syntymästään sokea. Hän kävi sokeiden kouluja ja sai myöhemmin opiskelupaikan Sheffieldin yliopistosta. Hänet valittiin vuonna 1970 Sheffieldin kaupunginvaltuustoon. 

Blunkett eteni poliittisella urallaan ja tuli vuoden 1987 vaaleilla valituksi parlamenttiin. Hänestä tuli Britannian historian ensimmäinen sokea ministeri vuonna 1997, jolloin hän nousi maansa opetusministeriksi. Blunkettilla on sittemmin ollut kaksi ministeriyttä, mutta hän on joutunut eroamaan kummastakin. 

Blunkettilla oli kolme poikaa vaimonsa kanssa, josta hän erosi 1990. Vuonna 2004 nousi kohu, kun Blunkett väitti olevansa Kimberly Quinnin 2-vuotiaan William-pojan isä. DNA-testi vahvisti väitteen. Quinnin toisen pojan Lorcanin isä ei kuitenkaan ollut Blunkett. 

Blunkett joutuu käyttämään opaskoiria, joita hänellä ovat "Ruby", "Teddy", "Offa", "Lucy" ja "Sadie". 

## Lähteet
Keuhkokuume eläimillä

**Keuhkokuume** eli **pneumonia** on keuhkokudoksen tulehdus. Keuhkokuume voi esiintyä ihmisen lisäksi kaikilla muillakin keuhkollisilla eläimillä, kuten nisäkkäillä, linnuilla ja matelijoilla. Keuhkokuumeen voi aiheuttaa bakteeri, virus, sieni tai parasiitti.

Keuhkojen anatomia ja toiminta vaihtelee eläinlajista riippuen, joten keuhkokuume vaikuttaa eri lajeihin erilaisin tavoin. Keuhkokuumeen oireina voivat olla muun muassa kuume, nopea tai työläs hengitys, vuoto sieraimista ja vähentynyt aktiivisuus. Keuhkokuumeen aiheuttajamikrobit vaihtelevat myös hyvin paljon eläinlajista riippuen. Keuhkokuumeen diagnoosi tehdään oireiden, röntgenkuvan ja laboratoriokokeiden perusteella. Hoito riippuu taudin aiheuttajasta: esimerkiksi bakteerikeuhkokuume hoidetaan antibiooteilla. 

## Klamydiakeuhkokuume
Klamydiakeuhkokuume on *Chlamydia psittaci -*bakteerin (tunnetaan myös nimellä *Chlamydophila psittaci*) aiheuttama tartuntatauti. Sitä esiintyy ympäri maailman muun muassa kissoilla, lampailla, hiirillä, vuohilla, varsoilla, possuilla ja vasikoilla. Oireina ovat yleensä kuume, hengitysvaikeudet, voimattomuus, kuiva yskä ja limaneritys sieraimista.

*Chlamydia psittaci* voi siirtyä ihmiseen ja aiheuttaa zoonoottisen keuhkokuumeen. Tartunta saadaan yleensä kotieläiminä pidettävistä linnuista.

## Keuhkokuume hevosilla
Virusten aiheuttamat hengitystieinfektiot ovat hevosilla yleisiä. Tavallisimmat taudit ovat hevosinfluenssa, hevosen virusarteriitti ja hevosen herpesvirus 4:n (EHV-4) aiheuttama rinopneumoniitti. Oireina ovat kuume, limaneritys sieraimista, suurentuneet leuanalusimurauhaset, ruokahaluttomuus ja yskä. Muita taudinaiheuttajia hevosilla ovat EHV-2, reovirus, adenovirus ja hendravirus.

Virusinfektio voi heikentää hevosen hengityselinten immuunipuolustusjärjestelmää ja altistaa bakteeri-infektioille. Bakteerikeuhkokuumeen aiheuttaja on useimmiten eläimen ylähengitysteissä asuva opportunistinen bakteeri, joista yleisimpiä ovat *Streptococcus equi zooepidemicus*, *Actinobacillus equuli*, *Bordetella bronchiseptica*, *[[Escherichia coli]]*, *Pasteurella spp* ja *[[Pseudomonas aeruginosa]]*. *Streptococcus equi equi* aiheuttaa hevosten pääntautia, joka voi ilmetä ilman aikaisempaa virusinfektiota. Varsoilla yleinen taudinaiheuttaja on *Rhodococcus equi*, joka aiheuttaa paiseista keuhkotulehdusta. Bakteerikeuhkokuumeen oireita ovat purulentin liman eritys sieraimista, sitkeä kuume ja normaalista poikkeavat hengitysäänet.
 
## Katso myös
*Keuhkokuume
*Lintuinfluenssa
*Hevosinfluenssa
*Varsan paiseinen keuhkotulehdus
*Pääntauti
*Tuberkuloosi eläimissä

## Lähteet
Villi tusina

**Villi tusina (Cheaper by the Dozen)** on vuonna 2003 ensi-iltansa saanut amerikkalainen komediaelokuva, joka kertoo perheestä, jossa on kaksitoista lasta (seitsemän poikaa ja viisi tyttöä). Käsikirjoitus oli Craig Titleyn, Sam Harperin, Joel Cohenin ja Alec Sokolowin kirjoittama. Elokuvan nimi oli lainattu Frank Bunker Gilbrethin ja Lillian Moller Gilbrethin elämäkerrasta *Cheaper by the Dozen* (suom. Tusinoittain halvemmalla), mutta mikään muu kuin elokuvan nimi ja käsite 12-lapsisesta perheestä ei ollut kirjasta. Elokuvan on ohjannut Shawn Levy, joka auttoi tuottamaan elokuvan jatko-osan *[[Villi tusina 2]]* *(Cheaper by the Dozen 2)*.

## Rooleissa

## Arvioita
*Turun Sanomien* Päivi Valotien mielestä konservatiivisen komedian arvot ja ajatusmaailma ovat umpiluutuneita ja ”siirapilla sivelty elokuva heristelee perhearvojen puolesta pahemmin kuin [Suomen tuolloinen] pääministeri [Matti Vanhanen]”.

## Lähteet
Keski-Reinin laakson yläosa

**Keski-Reinin laakson yläosa** () on Saksassa sijaitseva Reinin osa Bingenistä Koblenziin. Tällä osuudella Rein kulkee läpi rotkolaakson, joka on muodostunut eroosion vaikutuksesta. Rotko on syvimmillään noin 130-metrinen.

Keski-Reinin laakson yläosa on ollut Unescon maailmanperintöluettelossa vuodesta 2002. Tällä 65 kilometrin matkalla on linnoja ja linnoituksia sekä monia viinintuotannon ympärille kehittyneitä kaupunkeja.

## Lähteet

## Aiheesta muualla
Lisa Lopes

**Lisa Nicole Lopes** (taiteilijanimeltään **Left Eye**; 27. toukokuuta 1971 Philadelphia, Pennsylvania, Yhdysvallat – 25. huhtikuuta 2002 La Ceiba, Honduras) oli yhdysvaltalainen rap- ja R&B-artisti, jonka sukujuuret olivat Kap Verdeltä. 

Lopes tuli tunnetuksi R&B/rap-yhtyeestä TLC, jonka perustajajäseniin hän kuului vuonna 1991. Hän ehti esiintyä seuraavilla studioalbumeilla:

* *[[Ooooooohhh.... On the TLC Tip]]* (1992)
* *[[CrazySexyCool]]* (1994)
* *[[FanMail]]* (1999)
* *[[3D (albumi)|3D]]* (2002)

Kaikki näistä ovat yltäneet platinaan. Lopes esiintyi myös joillakin kappaleilla levyllä *3D*, joka julkaistiin vasta hänen kuolemansa jälkeen. 

Lopesilla oli myös TLC:n ulkopuolista musiikkiuraa. Hän muun muassa esiintyi Spice Girlsistä tutuksi tulleen Melanie C:n ”Never Be the Same Again” -kappaleella sekä siitä julkaistulla musiikkivideolla. Single nousi listaykköseksi 35 maassa, ja se myös esitettiin *[[Top of the Pops]]issa*. Lopes työskenteli lukuisten rap-artistien kanssa, kuten 2Pac, Method Man, Pras ja Missy Elliott. 

Lopesin ensimmäinen ja ainoaksi jäänyt sooloalbumi *[[Supernova (albumi)|Supernova]]* ilmestyi vuonna 2001.

Lisa Lopes sai surmansa auto-onnettomuudessa Hondurasissa huhtikuussa 2002. Mitsubishi Pajerossa oli turmahetkellä seitsemän matkustajaa, joista Lopes oli ainoa kuolonuhri. Hän syöksyi ulos auton ikkunasta kolarin seurauksena ja kuoli niskaan ja päähän saamiinsa vammoihin.

Kaksi jäljelle jäänyttä TLC:n jäsentä tekivät Lopesin muistolle kappaleen ”Turntable”. Myös kappaleen ”Girl Talk” musiikkivideo on omistettu hänelle.

## Lähteet
Arena football

**Arena football** on Jim Fosterin keksimä urheilulaji. Foster oli United States Football Leaguen ja National Football Leaguen entinen johtaja. Otettuaan osaa sisäjalkapallo-otteluun vuonna 1981 Madison Square Gardenilla, hän kehitti lajin perussäännöt. Seuraavien viiden vuoden aikana hän jatkoi sääntöjen kehittämistä, kunnes vuonna 1987 hän perusti Arena Football League -liigan. Tästä irtautui alasarja af2 vuonna 2000. Lisäksi myös muut henkilöt ovat aloittaneet omia sisäjalkapalloliigojaan, mutta nämä eivät teknisesti ole arena football -yhteneviä, koska sääntöjen patentti (erityisesti kimmokeverkkojen http://patft.uspto.gov/netacgi/nph-Parser?Sect1=PTO1&Sect2=HITOFF&d=PALL&p=1&u=%2Fnetahtml%2FPTO%2Fsrchnum.htm&r=1&f=G&l=50&s1=4,911,443.PN.&OS=PN/4,911,443&RS=PN/4,911,443 ) on kuulunut vuodesta 1990 lähtien Fosterille (patentti on itse asiassa Gridiron Enterprisesin omistuksessa).

## Pelin säännöt
Arena football on hyvin samankaltainen kuin amerikkalainen jalkapallo. Ainoa tärkeä ero National Football Leaguen asettamiin sääntöihin on eroteltu tarkemmin englanninkielisen Wikipedian artikkelissa. Lisäksi eroja ovat kentän pienempi koko sekä pelin ja pisteiden keruun nopeuttamisen parannus.

### Kenttä
Arena football on pelkästään sisäpeli, ja kenttä on usein suunniteltu joko koripallolle tai jääkiekolle. Kokonaiskentän pituus on 85 jaardia (sama kuin standardi NHL jääkiekkokenttä). Pelikenttä on 50 jaardia pitkä sisältäen 8 jaardia pitkät päätyosiot. Riippuen pelikentän muodosta voivat päädyt olla joko suorat (koripallo) tai kaarevat (jääkiekko). Kentän seinustat on vahvasti paneloitu pehmusteilla, jotka jääkiekkoareenalla on asennettu kaukalon seinustan päälle.

## Lähteet

## Aiheesta muualla

*Arena Football League -sarjan kotisivut 
*AF2 -liigan kotisivut  
*Arena Football Network  
*FUIFA - Finnish University Indoor Football Association
Artur Jorge

**Artur Jorge Braga Melo Texeira**, tunnetaan nimellä **Artur Jorge** (13. helmikuuta 1946 Porto – 22. helmikuuta 2024), oli portugalilainen jalkapallovalmentaja ja jalkapalloilija.

## Ura pelaajana

Jorge aloitti peliuransa FC Portossa josta siirtyi 1965 Academica de Coimbran joukkueeseen. Uransa parhaimmat vuodet Jorge pelasi SL Benficassa, jota edusti vuosina 1968–1975. Tuona aikana Jorge voitti kahdesti Portugalin liigan maalikuninkuuden sekä yhteensä viisi liigamestaruutta. Hänen uransa päättyi jalan murtumiseen 1977.

### Meriitit pelaajana

* Portugalin mestaruus (5): 1969, 1971, 1972, 1973, 1975
* Portugalin cup-mestaruus (3): 1969, 1970, 1972
* Portugalin liigan paras maalintekijä: 1971, 1972

## Ura valmentajana

Peliuransa jälkeen Artur Jorge on toiminut valmentana ja tehnyt värikkään uran jalkapallon parissa. Hän opiskeli valmentajaksi Leipzigissa, DDR:ssä. Hänen uransa lähti lentoon FC Porton päävalmentajana vuosina 1984–87 liigamestaruuksien, cupvoittojen ja Euroopan Cupin voiton myötä. Hän valmensi välillä Ranskassa Racing Club de Paris'ta sekä myös hetken Portugalin maajoukkuetta ennen paluutaan Portoon 1989. Jälleen tuloksena Portossa oli liigamestaruus.

1991–1994 Jorge valmensi Paris Saint-Germainia menestyksekkäästi Ranskan kentillä, joukkue voitti liigan ja cupin. PSG:n huippuvuosien jälkeen Jorgen ura on ollut laskusuuntainen, hän toimi mm. maajoukkuevalmentajana Sveitsissä ja Portugalissa sekä palasi takaisin PSG:hen ennen siirtymistään Saudi-Arabiaan. Al Hilalin peräsimessä hän voitti Saudi-Arabian mestaruuden. Jorge valmensi puolisen vuotta myös Venäjällä ja luotsasi PFK TsSKA Moskovan supercupin voittoon. Maaliskuussa 2006 Jorge sai potkut Kaerunin maajoukkueen päävalmentajan tehtävistä maan karsiuduttua Saksan MM-kisoista. Lokakuusta 2006 lähtien Jorge on valmentanut Ranskan Ligue 2:dessa pelaavaa Créteiliä. Jorgen johdolla seura putosi Ligue 2:desta Nationaliin kauden 2006–07 päätteeksi ja portugalilaisvalmentaja sai potkut seurasta. 

Joulukuussa 2007 Jorge neuvotteli Iranin maajoukkueen päävalmentajan tehtävistä, muttei tullut valituksi , koska helmikuussa 2008 espanjalainen Javier Clemente nimettiin Iranin uudeksi käskyttäjäksi. 

### Meriitit valmentajana

* Portugalin mestaruus (3): 1985, 1986, 1990
* Portugalin Supercupin voitto: 1984, 1986
* Euroopan cupin voitto: 1987
* Portugalin cupin voitto: 1991
* Ranskan mestaruus: 1994
* Coupe de Francen voitto: 1993
* Saudi-Arabian mestaruus: 2002
* venäjän Supercupin voitto: 2004

## Lähteet
Himejin linna

**Himejin linna** () on historiallinen linna Himejissä, Hyōgon prefektuurissa, Japanissa. Himeyaman kukkulalla Kōben lähistöllä sijaitseva linna on Japanin parhaiten 1600-luvulta säilynyt linnoitus. Himejin linna käsittää yhteensä 83 rakennusta ja sen puuseinät on maalattu laastilla valkoisiksi. Valkoisten seiniensä vuoksi Himejin linnaa kutsutaan myös "Valkoisen haikaran linnaksi". Himejin linna on eräs Japanin kuuluisimmista linnoista. Se liitettiin Unescon maailmanperintöluetteloon joulukuussa 1993 ja on yksi Japanin kansallisaarteista.

## Historiaa
Ensimmäinen Himejin linnan paikalla sijainnut rakennus oli Akamatsu Norimuran vuonna 1333 rakennuttama linnake. Myöhemmin Toyotomi Hideyoshi tuhotutti linnakkeen ja rakennutti paikalle kolmekerroksisen linnan, joka valmistui vuonna 1581. Nykyinen Himejin linna on peräisin 1600-luvun alusta, jolloin Ikeda Terumasa uudelleenrakennutti sen. Rakentaminen aloitettiin vuonna 1601 ja saatiin päätökseen yli kahdeksan vuotta myöhemmin 1609.

## Arkkitehtuuri
Yksi Himejin linnan tärkeimmistä puolustusmekanismeista ovat sen huolellisesti suunnitellut linnapihat, portit ja muurit. Niiden labyrinttimaisen asettelun tarkoitus oli pakottaa linnaan hyökkäävä vihollinen kiertämään linnoitusta spiraalin muotoisessa kehässä pyrkiessään kohti linnan keskustaa. Tiettyä reittiä kulkeva hyökkääjä pysyi koko ajan puolustajien jatkuvan tarkkailun ja jousitulen kohteena. Tämän lisäksi matkan varrelle oli rakennettu useita hämääviä umpikujia ja risteyksiä. Linnan nykyinen versio ei kuitenkaan ole joutunut tämäntapaisen hyökkäyksen kohteeksi, joten menetelmän toimivuutta ei ole todettu käytännössä.

## Maailmanperintökohde
Himejin linna nimettiin Unescon maailmanperintökohteeksi vuonna 1993 kriteereillä I ja IV. Maailmanperintöluetteloon liitetty alue on kooltaan 107 hehtaaria ja sitä ympäröi 143 hehtaarin suojavyöhyke.

## Lähteet
* 
* 
* 

Tiedosto:Himeji-Castle-Painting-Early-Meiji-Period.png
Tiedosto:Himeji castle-hishi-no-mon.jpg
Tiedosto:Himejijo Kangetsukai Oct09 198.JPG
Tiedosto:Himeji Castle No09 152.jpg
Tiedosto:Himeji Castle No09 128.jpg
Tiedosto:Himeji Castle with cherry blossoms from Himeji Zoo.jpg

### Viitteet

## Aiheesta muualla

* Wikivoyage: Himeji castle 
* Himejin linna Unescon sivuilla
Euroopan sosiaalinen peruskirja

**Euroopan sosiaalinen peruskirja** muodostaa Euroopan neuvoston ihmisoikeusulottuvuuden toisen puolen Euroopan ihmisoikeussopimuksen kanssa. Sen tavoitteena on turvata ja edistää sosiaalisia oikeuksia Euroopassa asettamalla sopimusvaltioille vähimmäisvaatimuksia, joihin niiden on sitouduttava.

Se allekirjoitettiin Torinossa 1961 ja tuli voimaan 1965. Suomi allekirjoitti sen vasta vuonna 1991. Tällä hetkellä sosiaaliseen peruskirjaan on liittynyt 22 Euroopan neuvoston jäsenmaata. Sopimusta on myöhemmin täydennetty lukuisilla lisäpöytäkirjoilla. Uudistettu sosiaalinen peruskirja allekirjoitettiin Strasbourgissa 1996 ja se tuli Suomen osalta voimaan 2002.

Osa peruskirjan turvaamista oikeuksista on turvattu myös muissa kansainvälisissä sopimuksissa kuten kansainvälisen työjärjestön ILOn sopimuksissa.

## Peruskirjan turvaamat oikeudet
### Työelämää koskevat oikeudet
*oikeus työhön, eli jokaisen oikeus ansaita elantonsa itse valitsemassaan ammatissa (1 artikla)
*työelämää koskeva syrjinnän kielto (E artikla), mm. vaatimus naisten ja miesten välisestä samapalkkaisuudesta (4 artikla) 
*oikeus oikeudenmukaisiin työsuhteen ehtoihin (2 artikla) sekä turvallisiin ja terveellisiin työolosuhteisiin (3 artikla)
*oikeus kohtuulliseen palkkaan (4 artikla)
*oikeus ammatilliseen järjestäytymiseen (5 artikla) ja työehtosopimusten tekoon (6 artikla) sekä oikeus osallistua työympäristöä koskevien päätösten tekoon  (22 artikla)
*erityisryhmien, kuten lapset, nuoret ja naispuoliset työntekijät, oikeus suojeluun (7-8 artikla)
*oikeus olla ansiotyössä muiden sopimusvaltioiden alueella (18 artikla)
*oikeus tiedonsaantiin ja yhteisiin neuvotteluihin (21 artikla)
*oikeus suojeluun työsuhteen päättämisen yhteydessä (24 artikla)
*oikeus saada tietoa ja neuvotella joukkoirtisanomismenettelyssä (29 artikla)

### Sosiaaliset oikeudet
*oikeus terveyden suojeluun (11 artikla)
*oikeus sosiaaliturvaan (12 artikla), sosiaali- ja lääkintäapuun (13 artikla) sekä oikeus käyttää sosiaalipalveluja (14 artikla)
*oikeus ammatilliseen koulutukseen (10 artikla)
*perheen oikeus sosiaaliseen, oikeudelliseen ja taloudelliseen suojeluun (16 artikla)
*siirtotyöläisten ja heidän perheidensä oikeus suojeluun ja apuun (19 artikla)
*oikeus asuntoon (31 artikla)

## Valvonta
Euroopan sosiaalisen peruskirjan noudattamista valvoo Euroopan sosiaalisten oikeuksien komitea. Komitea koostuu 15 riippumattomasta asiantuntijasta. Komitea tekee johtopäätöksiä valtioiden määräaikaisraporttien perusteella. Komitea käsittelee myös Euroopan sosiaalisen peruskirjan nojalla tehtyjä järjestökanteluja. Järjestökantelu antaa työmarkkinaosapuolille ja kansalaisjärjestöille mahdollisuuden kannella Euroopan sosiaalisten oikeuksien komitealle, mikäli järjestö epäilee, ettei sosiaalista peruskirjaa ole pantu riittävällä tavalla täytäntöön. Yksityiset henkilöt eivät voi kannella sosiaalisen peruskirjan nojalla.

## Lähteet

## Aiheesta muualla
* Ihmisoikeudet.net 
* Euroopan sosiaalinen peruskirja (1991)
* Euroopan uusi sosiaalinen peruskirja  (2002)
* YK-liitto 

## Kirjallisuutta
### Englanniksi
*
Project Gotham Racing 3

**Project Gotham Racing 3** (lyhyesti **PGR3**) on Bizarre Creationsin kehittämä ja Microsoftin julkaisema ajopeli. Peli on julkaistu Xbox 360 -konsolille vuonna  konsolin julkaisun yhteydessä.

## Pelaaminen

Project Gotham Racing 3 on arcadepainotteinen autopeli, joka eroaa muista autopeleistä sillä, että sen lisäksi että pitää ajaa nopeasti, vaaditaan myös tyyliä. Tyylikkäästi ajamalla saa kerättyä Kudos-pisteitä, joita kerätään pelin uratilassa esimerkiksi avaamaan joitain autoja. Jotkin kilpailut ovat myös omistettu täysin Kudoksen keräämiselle.

Pelissä on uutena ominaisuutena päävalikon kohdalla Gotham TV joka mahdollistaa muiden pelaajien tai kavereiden ajon katsomisen Xbox Livessä. Myös Playtime *Kansio* on lisätty päävalikkoon joka sisältää mm. Route Creator kohdan, jonka avulla voi tehdä omia ratoja ja ajaa niitä myöhemmin Xbox Live kisoissa,jaetulla ruudulla tai linkkikaapelin avulla. 

Pelin uratilan alussa saa 80000 ”krediittiä” käyttöönsä joilla ostetaan autoja. Autot on jaettu eri luokkiin: A,B,C,D ja E luokat. A-luokkaan kuuluvat mm: Ferrari F50 GT ja McLaren F1 GT jotka ovat pelin nopeimmat autot ja maksavatkin uratilassa yli miljoona krediittiä. E-luokassa ovat huonoimmat (mutta silti nopeat) autot, joilla pääsee ajamaan pelin alussa. Uratilaa pelatessa  True Skill sijoitus paranee, jonka avulla Xbox Live etsii itselleen sopivimman vastustajan.

## Kehitys
Kehittäjät ovat sanoneet ajan loppuneen kesken pelin saamisessa valmiiksi Xbox 360 -konsolin julkaisuun mennessä ja tämä näkyy muun muassa uramoodin loppupuolen helppoudessa saada mitaleita.

## Vastaanotto
Peli on saanut IGN:n arvostelussa arvosanaksi 8.8/10.

## Lähteet

## Aiheesta muualla
* 
*
Émile Allais

**Émile Allais** (25. helmikuuta 1912 Megève – 17. lokakuuta 2012 Sallanches, Ranska) oli ranskalainen alppihiihtäjä, olympiamitalisti ja maailmanmestari.

Allais voitti kolme kultamitalia vuoden 1937 maailmanmestaruuskilpailuissa ja vielä seuraavana vuonna yhden kullan lisää alppiyhdistetyssä. Olympialaisissa 1936 Allais saavutti pronssia alppiyhdistetyssä.

Allais kuoli Sallanches'ssa 17. lokakuuta 2012, satavuotiaana.

## Lähteet
* "Allais, aged 94, skis on" from The Age, February 18, 2006
* 
* Émile Allais Bio, Stats and Results  Olympics at Sports-Reference.com 

### Viitteet
ADD

**ADD** voi tarkoittaa seuraavia asioita: 

* ADD, *attention deficit disorder*, tarkkaavaisuushäiriön muoto, johon ei liity hyperaktiivisuutta
* ADD, assembly-ohjelmointikielen komento, joka laskee yhteen kahden muistipaikan sisällön
* ADD, CD-levyllä oleva tunnus, joka kertoo CD:n olevan nauhoitettu analogisesti ja miksattu/editoitu sekä masteroitu digitaalisesti
* ADD, *[[Assemblées de Dieu de France]]*, ranskalainen helluntailainen kirkkokunta
* ADD, *Automated Dose Dispensing*,  automaattinen koneellinen lääkejakelu
* ADD *Aviatsija dalnego deistvija*, Neuvostoliiton kaukotoimintailmajoukot.
Grigori Savonenkov

**Grigori Mihailovitš Savonenkov** (17. maaliskuuta 1898 – 4. helmikuuta 1975) oli neuvostoliittolainen kenraaliluutnantti ja poliitikko. Hän oli Andrei Ždanovin sotakumppani Leningradin piirityksen ajoilta, jolloin hän oli Leningradin rintaman huoltokomentaja. Sittemmin hän toimi Ždanovin sijaisena ja lähimpänä miehenä eli varapuheenjohtajana liittoutuneiden valvontakomissiossa. Savonenkov poistui Suomesta valvontakomission viimeisten osien mukana syyskuussa 1947, mutta palasi takaisin lähettiläänä tammikuussa 1948. Poikkeuksellisesti NKP:n politbyroo oli päättänyt säilyttää Savonenkovin sotilasviran, joten hän sai esiintyä asemamaassaan huomiota herättävästi asepuvussa. Savonenkoville annettiin tehtäväksi varmistaa Suomen lähentyminen Neuvostoliittoon, samalla kun hänen piti tukea SKDL:n aseman vahvistumista suomalaisessa politiikassa.

Virkakautensa aluksi Savonenkov kutsui Paasikiven vierailulle Neuvostoliittoon keskustelemaan maiden suhteiden parantamisesta. Paasikivi kieltäytyi vedoten terveydentilaansa ja siihen, ettei hän voinut sopia mitään ilman eduskunnan ja hallituksen suostumusta. Helmikuussa 1948 lähettiläs toimitti Paasikivelle Stalinin kirjeen, jossa tämä esitti YYA-sopimuksen solmimista maiden välille.

Savonenkovin linja Suomea kohtaan oli jonkin verran tiukempi kuin Moskovan ulkoministeriön, joka usein hylkäsi Savonenkovin aloitteita ja antoi hänelle ohjeet olla sekaantumatta Suomen sisäisiin asioihin.

Lähettilään vaihto maaliskuussa 1951 tuli yllätyksenä suomalaisille, ja ennen lähtöään Helsingistä Savonenkoville järjestettiin pikaisesti Suomen Leijonan suurristi.

## Lähteet
13. soturi

**13. soturi** on vuonna 1999 ensi-iltansa saanut toimintaelokuva, joka perustuu Michael Crichtonin romaaniin *Eaters of the Dead*. Sen on ohjannut John McTiernan sekä anonyymisti Crichton, pääosanesittäjinä Antonio Banderas ja Vladimir Kulich. *13. soturi* oli taloudellisessa mielessä pettymys, tuottaen maailmanlaajuisesti vain 61 miljoonaa dollaria.

## Näyttelijät

## Lähteet
Ken Anderson (showpainija)

**Kenneth ”Ken” Anderson** (s. 6. maaliskuuta 1976) on yhdysvaltalainen showpainija, joka painii tällä hetkellä TNA:ssa. Hän on kaksinkertainen TNA World Heavyweight Champion. Anderson tunnetaan parhaiten ajastaan WWE:ssä, olloin hän paini kehänimellä Mr. Kennedy.

Painin ohella Anderson on myös näytellyt elokuvassa *[[Vihollisen keskellä: Kolumbia]]*.

## Lähteet

## Aiheesta muualla
Tuulenpesä

**Tuulenpesällä voidaan tarkoittaa seuraavia:**

**[[Tuulenpesä (kirja)|Tuulenpesä]]*, Joni Skiftesvikin romaani
*Tuulenpesä, lehtipuiden oksien epänormaalin haaroittumisen seurauksena muodostuneet tiheät oksarykelmät
*Tuulenpesä, havupuissa tavattavia somaattisessa solussa tapahtuneesta mutaatiosta johtuvia epämuodostumia (esimerkiksi pallolatvakuusi)
Francis De Taddeo

**Francis De Taddeo** (s. 19. joulukuuta 1957 Briey, Lorraine, Ranska) on ranskalainen jalkapallovalmentaja. 

## Ura

Hän on valmentanut FC Metzin organisaatiossa 1996–2006. Kauden 2006 päätteeksi hänestä tuli seuran päävalmentaja. De Taddeon johdolla FC Metz voitti Ranskan Ligue 2:den mestaruuden 2007 ja nousi Ligue 1:ee´n.

Ligue 1:den vauhti osoittautui liian kovaksi De Taddeon valmentajmalle FC Metzille ja hän sai potkut 23. joulukuuta 2007. Metz oli sarjajumbona voitettuaan vain yhden 19 pelatusta ottelusta.

Kesällä 2012 De Taddeo palasi valmennustehtäviin Nationaliin pudonneen Amiensin päävalmentajana. Francis DE TADDEO nouvel entraineur de l’Amiens SC De Taddeon johdolla seura sijoittui kaudella 2012/13 kahdeksanneksi, eikä näin onnistunut palaaman takaisin Ligue 2:een. Kehnosti alkanut kausi 2013/14 johti De Taddeon potkuihin syyskuussa 2013. Francis de Taddéo n'est plus l'entraîneur de l'Amiens SC

Toukokuussa 2015 SM Caen palkkasi De Taddeon kolmivuotisella sopimuksella valmennuskeskukseensa. Francis De Taddeo rejoint Caen

## Lähteet
Vesalan koulu

**Vesalan koulu** voi tarkoittaa seuraavia oppilaitoksia:

* Vesalan koulu, oppilaitos Oulun Vesalassa
* Vesalan peruskoulu, oppilaitos Helsingin Kontulassa
* Vesalan ala-aste, entinen oppilaitos Helsingin Kontulassa
* Vesalan yläaste, entinen oppilaitos Helsingin Kontulassa
* Vesalan lukio, entinen oppilaitos Helsingin Kontulassa
Vaarallinen tehtävä II

**Vaarallinen tehtävä II** (lyhennettynä **M:i-II**) () on John Woon ohjaama toimintaelokuva vuodelta 2000. Pääosissa näyttelevät muun muassa Tom Cruise ja Dougray Scott. Cruise oli myös elokuvan tuottaja Paula Wagnerin kanssa.

Elokuva on jatkoa Brian De Palman elokuvalle *[[Vaarallinen tehtävä]]* (1996) ja osa . Elokuva oli vuoden 2000 tuottoisin elokuva, ja se on kaikkien aikojen toiseksi parhaiten menestynyt televisiosarjaan perustuva elokuva. 

## Juoni
Tällä kertaa IMF:n agentin Ethan Huntin (Cruise) ja hänen ryhmänsä tehtävänä on estää tappavan viruksen leviäminen. 

## Musiikki
Elokuvassa kuullaan Metallica-yhtyeen kappale ”I Disappear”. Myös Limp Bizkit teki tähän elokuvaan version elokuvan tunnusmusiikista ja MTV-videon.

## Näyttelijät

## Lähteet
Gaston Thorn

**Gaston Egmond Thorn** (3. syyskuuta 1928 Luxemburg – 26. elokuuta 2007 Luxemburg) oli luxemburgilainen poliitikko. Hän oli Euroopan komission puheenjohtaja 1981–1985 ja Luxemburgin pääministeri vuosina 1974–1979.

Thorn toimi toisen maailmansodan aikana vastarintaliikkeessa ollessaan vielä koulussa ja vietti muutamia kuukausia vankilassa. Sodan jälkeen hän opiskeli Montpellier’ssa, Lausannessa ja Pariisissa ja harjoitti asianajajan ammattia, kunnes lähti politiikkaan 1959 Demokraattisen puolueen edustajana. Hän oli puolueen johtajana vuodesta 1961.

Thorn oli maansa ulkoministeri ja kauppaministeri 1969–1980, pääministeri 1974–1979 ja talousministeri 1977–1980. Hän oli Euroopan parlamentin jäsen 1959–1969 ja YK:n yleiskokouksen puheenjohtaja 1975–1976.

Thornista tuli Luxemburgin pääministeri vuonna 1974. Hän oli sodanjälkeisen Luxemburgin ensimmäinen pääministeri, joka ei edustanut Kristillissosiaalista kansanpuoluetta. Thornin hallitus koostui Demokraattisen puolueen lisäksi sosialisteista. Hallitus toteutti merkittäviä uudistuksia: kuolemanrangaistus lakkautettiin, abortti laillistettiin ja avioeron hakemista helpotettiin luopumalla syyllisen etsimisestä.

Vuonna 1980 Thorn valittiin Euroopan yhteisöjen komission johtoon. Häntä pidettiin Ranskan presidentti Valéry Giscard d'Estaingin ja Ranskan etujen tukijana. Komissio kävi tuolloin valtakamppailua parlamentin kanssa ja laajensi vaikutusvaltaansa kansallisten hallitusten kustannuksella.

Myöhemmin Thorn toimi Luxemburgin suurimman media-alan yrityksen ja Banque Internationale de Luxembourgin johdossa. Hän toimi myös Eurooppa-liikkeen ja Liberal Internationalin puheenjohtajana ja trilateraalikomissiossa.

## Lähteet

## Aiheesta muualla

*YLE: EU-komission ex-puheenjohtaja Gaston Thorn on kuollut
Franck Dumas

**Franck Dumas** (s. 9. tammikuuta 1968 Bayeux) on ranskalainen jalkapallovalmentaja ja entinen pelaaja. Kesäkuusta 2019 lähtien hän on toiminut CA Bordj Bou Arreridjin päävalmentajana.

## Ura pelaajana

Dumas aloitti uransa SM Caenissa 1988 debytoiden AS Cannes'ta vastaan pelatussa ottelussa. AS Monacon paidassa Dumas voitti Ranskan mestaruuden 1997.

* Ranskan mestaruus: 1997

## Ura valmentajana

Dumas'n valmennusura on alkanut SM Caenissa keväällä 2005. Yhdessä kokeneen Patrick Parizon'n johdatti Caenin Ligue 1:een kauden 2006–07 päätteeksi. Pääsarjataival kesti Caenin osalta kaksi kautta ja keväällä 2009 seura putosi takaisin Ligue 2:een. Seurajohdon luottamus Dumas'n taitoihin kuitenkin säilyi ja hän jatkaa tehtävässään. Parizon'n paikan apuvalmentajana otti kesällä 2009 Patrice Garande.

Dumas'n luotsaaman Caenin visiitti Ligue 2:ssa jäi lyhyeksi, sillä seura varmisti keväällä 2010 nousunsa takaisin pääsarjaan viisi kierrosta ennen loppua.  Caen pelasi loppuun asti tyylikkäästi ja päätti kautensa 1–3 voittoon FC Nantes Atlantiquestä ja pääsi juhlimaan Ligue 2:n voittoa.  Dumas'n valmentajauran toinen pääsarjajakso Caenin peräsimessä kesti kaksi kautta. Kausi 2010/11 alkoi loistavasti Caenin kaadettua heti alussa mestaruutta puolustaneen Olympique de Marseillen. Lopulta joukkue hyytyi sijalle 15, mutta säilytti kuitenkin sarjapaikkansa. Kausi 2011/12 oli Caenille vaikeampi ja tiukasta taistelusta huolimatta kohtalona oli putoaminen liigasta pisteen erolla viimeisenä säilyneeseen FC Lorientiin. Kauden jälkeen Dumas jätti tehtävänsä. 

Helmikuussa 2013 Dumas'sta tuli Ligue 2:ssa pelaavan AC Arles'n päävalmentaja.  Dumas luotsasi seuran kauden päätteeksi sarjassa sijalle 11. Kaudella 2013/14 Arles juuttui sarjan keskikastiin ja sijoittui lopulta kolmanneksitoista. Kauden jälkeen Dumas jätti tehtävänsä päävalmentajana ja siirtyi seuran urheilutoimenjohtajaksi.  Syksyllä 2014 Dumas jätti tehtävänsä Arles'ssa.

Syyskuusta 2014 hänestä tuli marokkolaisseura Maghreb Fès'n päävalmentaja. Dumas luotsasi Kabylien toiseksi Algerian liigassa. Hän jätti seuran kauden 2018/19 jälkeen. Pian Kabyliestä lähtönsä jälkeen Dumas allekirjoitti sopimuksen algerialaisen CA Bordj Bou Arreridjin kanssa.CA Bordj Bou Arreridj : Franck Dumas pour succéder à Bilel Dziri

### Meriitti valmentajana

* Ligue 2: 2010
**Hopeaa: 2007

## Lähteet

## Aiheesta muualla

* Profile
Domingo Nieto

**Domingo Nieto** (1803 – 17. helmikuuta 1844) oli perulainen sotilas ja poliitikko, josta tuli Perun presidentti vuonna 1843.

Nieto syntyi Limassa. Hän oli Ramón Castillan puolella vallankaappauksessa, jossa syrjäytettiin Manuel Ignacio de Vivanco. Tämän ansiosta hän sai presidentin viran, jossa toimi kuolemaansa asti vuoteen 1844. Castilla seurasi häntä virassa.

## Lähteet
Vesalan koulu (Oulu)

**Vesalan koulu** on Vesalan kaupunginosassa Ylikiimingissä Oulussa sijaitseva vajaan kahdensadan oppilaan (lukuvuosi 2014–2015) peruskoulun 0.—6. luokka-asteiden oppilaitos, joka sijaitsee vuonna 2010 valmistuneessa Vesalan monitoimitalossa (osoite Valpastie 16, 91300 Ylikiiminki).  

Koulun henkilökunnan lukumäärä on 14. Talossa on myös päiväkoti, kaiken kaikkiaan siellä on lähes 240 lasta ja yli 20 työntekijää, samoin kuin kolmannen sektorin toimintaa mukaan lukien nuorisotoimi, seurakunta, 4H-kerho, Oulu-opisto ja paikallinen kyläyhdistys.  Koulun rehtori on Olavi Ala-Aho ja vararehtori Perttu Hämäläinen. Heidän lisäkseen koulussa työskentelee seitsemän luokanopettajaa, esikoulunopettaja ja kuusi muuta henkilökunnan jäsentä.

Koulu perustettiin jo 1920-luvulla ja oli siitä erikoinen, että se toimi aluksi vuorotellen Karahkan koulun kanssa. Vuoden 1931 opetussuunnitelman mukaan koulua pidettiin syyslukukaudella Karahkassa ja kevätlukukaudella Vesalassa.

## Lähteet

## Aiheesta muualla
* Vesalan monitoimitalon rakennusurakka  (Viitattu 12.6.2016)
Iris (mytologia)

**Iris** () oli kreikkalaisessa mytologiassa Okeanoksen tyttärentytär ja sateenkaaren jumalatar.

Iris oli myös jumalten viestinviejä. Niin kuin sateenkaari yhdistää maan ja taivaan, Iris yhdisti ihmiset ja jumalat. Hän matkusti tuulen nopeudella maailman rajalta toiselle ja meren syvyyteen ja alamaailmaan.

Iris oli Heran, jumalten kuningattaren, henkilökohtainen viestinviejä. Hän oli Heran välikäsi Olympos-vuorelta kuolevaisten maailmaan. Iris kuvataan niin sateenkaarena kuin nuorena neitsyenä siivet olkapäillään. Klassisessa taiteessa Iris-kuvauksiin liittyvät usein siivet, caduceus-sauva ja maljakko, kannu tai uurna, jossa on Styksin, manalan joen, vettä. 

Hesiodoksen *Jumalten synnyn* mukaan Iris on Thaumaksen ja meren nymfi Elektran (yksi okeanideista) tytär. Hänen sisariaan ovat harpyijat. Iris on naimisissa Zefyroksen, länsituulen jumalan, kanssa. Heidän poikansa on Pothos.

## Katso myös

* Iiris

## Lähteet

* 

### Viitteet
Toimisto

**Toimisto** on huone tai muu alue, jossa ihmiset työskentelevät. Toimisto on arkkitehtuurinen ja suunnitelmallinen ilmiö, joka esiintyy useassa muodossa. Se voi olla pieni työpenkki tai nurkkaus myyntikojun nurkassa tai useita kerroksia käsittävä osio rakennuksessa tai kokonainen rakennuskokonaisuus. Nykyään toimistolla tarkoitetaan tiloja, joissa toimistotyöntekijät työskentelevät.

Toimiston eri tilankäyttömahdollisuuksia ovat mm. avokonttori, koppikonttori ja monitilatoimisto.

## Katso myös
* Työpaikka
* Maisemakonttori
* Avokonttori

## Lähteet

## Aiheesta muualla
John Leguizamo

**John Leguizamo** (s. 22. heinäkuuta 1960) on Emmy-palkinnon voittanut ja Golden Globe -ehdokkuuksia kahminut näyttelijä ja tuottaja. Hän on alkujaan kotoisin Kolumbian pääkaupungista, Bogotásta.

## Tausta
Leguizamo syntyi Kolumbian Bogotássa. Hänen isänsä, *Alberto Leguizamo* alun perin asui Kolumbiassa. Siellä ollessaan hän tapasi tulevan vaimonsa *Luzin*. Vuonna 1968 pari muutti lapsineen Yhdysvaltoihin *Jackson Heightsin Queensiin* New York Cityyn. John kävi siellä koulunsa. 

Leguizamo kävi *Murry Bergtraum High Schoolin*, jossa hän kirjoitti komediamateriaalia, jota hän testasi luokkatovereihinsa, jotka myöhemmin äänestivät hänet "Eniten Puhuvaksi" (Most Talkative) henkilöksi. Murry Bergtraum High Schoolista valmistumisensa jälkeen Leguizamo meni *New York Universityyn*, missä hän otti teatteritunteja.

## Ura
Leguizamolla oli opettajanaan Lee Strasberg, jonka kanssa hän ehti tehdä töitä vain yhden päivän ennen Strasbergin menehtymistä.

Leguizamon ensiesiintyminen oli vuonna 1984 televisiosarjassa ''Miami Vice''. Seuraavana vuonna hän näytteli pientä osaa elokuvassa *Mixed Blood*. Vuonna 1989 hänellä oli rooli elokuvassa *[[Sodan arvet]]* ja vuonna 1990 rooli elokuvassa ''Die Hard 2''. Hänen uransa lähti nousukiitoon vuonna 1991 *Hangin' with the Homeboys* -elokuvan jälkeen, jossa Leguizamo näytteli hermostunutta Bronxista tullutta teini-ikäistä Manhattanin kirkkaissa valoissa, joka joutuu kohtaamaan vaikean valinnan; jäädäkö kaupan kassalle töihin vai lähteä luomaan uraa collegeen ja löytää rakastamansa tyttö, joka kuitenkin osoittautuu aivan joksikin muuksi kuin hän oli kuvitellut.  

Vuonna 1991 Leguizamo sai oman televisio-ohjelman, *Mambo Mouthin*, jossa hän näytteli seitsemää eri hahmoa. Ohjelmasta tuli suuri menestys. 

Leguizamo suunnitteli uuden televisiosarjan *House of Bigginin* 1995. Ohjelma sai kaksi *Emmy*-ehdokkuutta ja positiivista kritiikkiä. Ohjelma lopetettiin ensimmäisen kauden jälkeen.
Leguizamolla oli kuitenkin vientiä elokuviensa kanssa, hän oli mukana muun muassa elokuvissa *[[Super Mario Bros. (elokuva)|Super Mario Bros.]]* ja *[[Carlito's Way]]* 1993, *[[William Shakespearen Romeo ja Julia|Romeo + Juliet]]* 1996 ja ''Spawn'' 1997.

Leguizamon yksi merkittävimmistä rooleista oli varmaankin Henri de Toulouse-Lautrecen osa elokuvassa ''Moulin Rouge!'' vuonna 2001. Leguizamo on antanut äänensä ''Ice Age'' -animaatioelokuvien laiskiaiselle Sidille.

## Muuta
Leguizamo oli naimisissa Yelba Osorionin kanssa kaksi vuotta, mutta pari erosi vuonna 1996. Vuonna 2003 Leguizamo avioitui Justine Maurerin kanssa. Heillä on kaksi lasta, vuonna 1999 syntynyt tytär ja vuonna 2000 syntynyt poika. Leguizamo on baseball-fani ja hänen lempijoukkueensa on New York Mets.

## Filmografia
### Elokuvat

### Televisiosarjat

### Ääninäyttely videopeleissä

## Lähteet
*
Matti Ristinen

**Matti Ristinen** (s. 7. tammikuuta 1974 Nacka, Ruotsi) on suomalainen näyttelijä. Hän on työskennellyt erinäisissä teattereissa vuodesta 1997. Televisioyleisölle hän on tullut tutuksi muun muassa Lauri ”Lasse” Salmena epookkisarjoissa *[[Kun taivas repeää]]* ja *[[Taivas sinivalkoinen]]* sekä useista sivuosistaan suomalaisissa suosikkisarjoissa, kuten esimerkiksi ''Syke''. Vuosina 2009–2013 hän esitti pääroolia, Tommi Jussilaa, Yle TV2:n menestyssarjassa *[[Pirunpelto (televisiosarja)|Pirunpelto]]*. Hän on myös pääosassa Kari Tapiosta kertovassa elokuvassa *Olen suomalainen*, joka sai ensi-iltansa syksyllä 2019, sekä *[[Kaikki synnit]]* -rikossarjan toisella ja kolmannella tuotantokaudella, alkaen vuodesta 2020.

## Lapsuus ja nuoruus
Matti Ristinen syntyi Nackassa, Tukholman naapurikunnassa, minne hänen pohjoispohjalaiset vanhempansa Raimo ja Kaisa (o.s. Räisänen) olivat muuttaneet työn perässä. Perhe palasi Suomeen Raimo-isän kotiseudulle Kärsämäelle 1980-luvun alussa. Vuonna 1993 Ristinen valmistui ylioppilaaksi Kärsämäen lukiosta. Hän opiskeli teatteritaidetta Tampereen yliopiston näyttelijäntyön laitoksella neljä vuotta ja valmistui teatteritaiteen maisteriksi vuonna 1997.

## Teatteriammattilaiseksi
Ammattilaisuransa Ristinen aloitti Turun kaupunginteatterissa, jossa hän työskenteli 1997–2000. Siellä hänen näyttämötaiteellisiin tulkintoihinsa lukeutui muun muassa Tommy Barbanin osa näytelmässä *Yö on hellä* ja D’Artagnan klassikkonäytelmässä *[[Kolme muskettisoturia]]*. Ristinen kiinnitettiin Helsingin kaupunginteatteriin kaudeksi 2002–2003; siellä hän näytteli teoksissa *[[Vaahteramäen Eemeli]]* ja *[[Housut pois (musikaali)|Housut pois]]*. KokoTeatterissa – jonka perustajajäsen ja nimen keksijä Ristinen on – hän tulkitsi muun muassa Harold Dopsin osan näytelmässä *Todiste* vuonna 2003. Teatteri Imatrassa hän näytteli *Pohjanmaan* Erkki Hakalaa vuonna 2004. Ristinen näytteli vuonna 2012 Jeesusta Porvoon Teatterin pääsiäisajan kärsimysnäytelmässä *Via Crucis – Ristin tie*. Ristinen on esittänyt myös monologeja, kuten *[[Nuoren Wertherin kärsimykset]]* 1995 ja *[[Kullervo]]* 1998. 

## Yksityiselämä
Ristinen on naimisissa näyttelijä Sari Haapamäen kanssa ja heillä on kaksi lasta. 

## Filmografia
### Elokuvat

### Televisiosarjat

### Dubbaukset

## Lähteet
**Teatterit ja teatterintekijät 2005*, 
*

### Viitteet